NaiveNeuron/SloPal huggingface dataset:
Raši, Richard, podpredseda vlády SR pre investície a informatizáciu (2018-06-21):
Ďakujem pekne. Ctení páni poslanci, vážené dámy ministerky, vážený pán predsedajúci, dovoľte mi, aby som teda z poverenia predsedu vlády Slovenskej republiky, ktorý je na zahraničnej pracovnej ceste v Budapešti a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Podpredseda vlády Slovenskej republiky a minister životného prostredia László Sólymos, bude ho zastupovať pani ministerka vnútra Denisa Saková. Pani podpredsedníčku vlády Slovenskej republiky a ministerku pôdohospodárstva a rozvoja vidieka Gabrielu Matečnú zastupuje minister obrany Peter Gajdoš, ale keď sa stihne vrátiť z pracovnej cesty, tak pani podpredsedníčka príde. Pána ministra dopravy a výstavby Árpáda Érseka budem zastupovať ja v jeho odpovedi na jeho otázku. Pána ministra práce, sociálnych vecí a rodiny Jána Richtera, ktorý je na zahraničnej pracovnej ceste, zastúpi pani ministerka zdravotníctva Andrea Kalavská. Ministerka školstva, vedy, výskumu a športu Martina Lubyová, zastupuje ju pani ministerka vnútra Denisa Saková, ale možno sa stihne vrátiť počas hodiny otázok. A pán minister spravodlivosti Gábor Gál, naňho otázky nie sú. Na pána ministra hospodárstva Petra Žigu takisto otázky nie sú. Ďakujem.
M. Číž, podpredseda NR SR: (2007-05-15):
(Hlasovanie.) Prítomných 141 poslancov, za návrh 123 poslancov, proti 5 poslancov, zdržalo sa 12 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na prerokovanie tohto návrhu zákona v druhom čítaní. Teraz pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a ktorým sa menia a dopĺňajú niektoré zákony (tlač 279). Spoločným spravodajcom je pán Zoltán Horváth z výboru pre sociálne veci a bývanie. Prosím ho, aby uviedol hlasovanie.
P. Hrušovský, podpredseda NR SR: (2001-10-26):
(Hlasovanie.) Prítomných je 87 poslancov, za 56, proti 3, zdržalo sa 24, nehlasovali 4. Návrh sme schválili. Ďalší návrh. V. Maňka, poslanec: To sú všetky návrhy, vážený pán predsedajúci, a preto, že sme schválili pozmeňujúce návrhy, je potrebné, aby sme vyjadrili hlasovaním súhlas s posunutím návrhu do tretieho čítania.
Paška, Pavol, predseda NR SR (2012-11-06):
Ďakujem pekne, pán spravodajca. Otváram rozpravu, nemám písomnú prihlášku. Dávam možnosť prihlásiť sa ústne. Nie je záujem o rozpravu. Vyhlasujem rozpravu za skončenú. Prerušujem rokovanie o tomto bode programu. Ďalším skráteným legislatívnym konaním je prvé čítanie o vládnom návrhu zákona o núdzových zásobách ropy. Je to zákon č. 309 o podpore obnoviteľných zdrojov energie. Tlač 270. Pán minister, poprosím vás, aby ste v mene vlády uviedli tento vládny návrh. (Prvé čítanie o vládnom návrhu zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, tlač 270.)
Zajac, Pavol, poslanec NR SR (2015-02-06):
Vážený pán podpredseda Národnej rady, vážené dámy a páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady pre sociálne veci. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní. Pán predsedajúci, prosím, otvorte rozpravu k uvedenému návrhu zákona.
Glváč, Martin, podpredseda NR SR (2017-12-06):
Ďakujem. S faktickými poznámkami podľa tabule 20 poslancov. Posledný pán poslanec Želiezka. Končím možnosť prihlásenia sa. Nech sa páči prvý – pán poslanec Vašečka.
Jasaň, Viliam, poslanec NR SR (2015-05-12):
Ďakujem pekne. Pôvodne som si myslel, že nebudem reagovať, ale k tej poznámke k tomuto štátu sa nedá veriť, na to musím zareagovať. Škoda, že ste nepovedali aj ďalšie, že prečo sa tomuto štátu nedá veriť? No ja sa nečudujem, že ľudia neveria hlavne takým poslancom, ktorí nedokážu udržať svoju vládu a tým, samozrejme, ani nedokážu zrealizovať volebné programy, kvôli ktorým ich ľudia vlastne volili. Neveria ani tým, ktorí zradili svojich voličov a už sú v niektorých iných stranách, než v tých, v ktorých kandidovali a vďaka ktorým sa dostali do parlamentu. Samozrejme, že neveria, lebo u tých, ktorí takto skáču len preto, aby si možno v budúcnosti zabezpečili nejaké ďalšie teplé miestečko v parlamente, neveria, že dokážu dodržať slovo a nedokážu sa zase zmeniť v nejakých zásadných veciach, ako som už spomínal, že tí, že nedokážu znovu, či dokážu vládnuť, či nedokážu zase povaliť svoju vlastnú premiérku, či dokážu udržať tú vládu, ktorú by urobili. Jednoducho, preto nám ľudia neveria, nielen vám, nám, všetkým, lebo sú tu takí poslanci, ktorí skáču odtiaľ potiaľ a hrajú sa len na to, aby zase oslovili nejakých, inú skupinu ľudí, len aby sa sem dostali. To ste mohli spomenúť, lebo aj o tom je, prečo tomuto štátu sa nedá veriť. Ďakujem.
Bugár, Béla, podpredseda NR SR (2011-05-18):
Ďakujem. Ale musím povedať, že, páni poslanci, ideme hlasovať. Počuli ste, prečo sa nebude alebo prečo navrhujeme nehlasovať momentálne o tomto zákone. Bude rokovanie. Buď sa dohodneme, alebo nie. Predpokladám, že sa dohodneme. Takže je všeobecný súhlas s tým, aby sme hlasovanie o tomto... (Reakcia pléna.) Nie je? Nie je. Takže prezentujme sa a hlasujme o tom, že o návrhu, o vládnom návrhu zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach (tlač 286), tento týždeň sa hlasovať nebude. Prezentujme sa a hlasujme. (Hlasovanie.) Prítomných 116 poslancov, za 74, proti 3, zdržalo sa 28, nehlasovali 11. Konštatujem, že tento návrh bol schválený. Takisto v mene štyroch poslaneckých klubov podávam návrh, aby... (Reakcie z pléna.) V mene štyroch poslaneckých klubov vládnej koalície podávam návrh, aby body 23, 24, 25 boli prerokované budúci týždeň v utorok po bodoch 83, 84, 85. Tie prvé dva 83 a 84, to sú tajné správy, 85 je vojenská záležitosť. Po týchto bodoch by sme začali rokovať o bodoch 23, 24, 25. Prezentujme sa a hlasujme o tomto návrhu. (Hlasovanie.) Prítomných 126, za 85, proti 19, zdržali sa 12, 10 nehlasovali. Konštatujem, že tento návrh bol schválený. Teraz prosím spravodajcu z výboru pre pôdohospodárstvo a životné prostredie poslanca Igora Sidora, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov (tlač 329). Pán poslanec... (Reakcia z pléna.) Pardon, procedurálny návrh som nezbadal. Pán poslanec Paška.
Hrnčiar, Andrej, podpredseda NR SR (2018-06-19):
Dve faktické poznámky. Nech sa páči, pán poslanec Heger.
Kolesík, Andrej, poslanec NR SR (2012-06-26):
Ďakujem, pani predsedajúca. Budem sa snažiť vecne. Pán kolega Matovič, nereagoval som faktickou poznámkou na vystúpenie vášho kolegu pána Hlinu, pretože jeho vystúpenie považujem za istú nováčikovskú daň. Ale vy ako rovnako i ja sme tu už druhé volebné obdobie a považujem vás za inteligentného človeka, takže mohli by ste vedieť, že vypočúvanie kandidátov je na výboroch, podľa ich príslušnosti. Na hospodárskom výbore boli všetci kandidáti do dozornej rady, bol tam aj pán Végh, na mňa urobil vcelku veľmi slušný dojem, a preto som ho volil. Nechápem, prečo tým chcete zaťažovať plénum. Mimochodom, dovoľte mi, aby som vám pripomenul, že program a harmonogram zasadnutia jednotlivých výborov je verejný a vy ako poslanec Národnej rady sa môžete zúčastniť rokovania akéhokoľvek výboru, na ktorom sú kandidáti predstavovaní. Neviem, prečo vykopávate otvorené dvere, neviem, čo vlastne chcete. Tí ľudia nie sú anonymní, všetky veci o nich sú na webe, keď máte akýkoľvek problém, môžete si čokoľvek zistiť. Nerozumiem tomu a pokladám to len za ďalší prejav a ďalšie vaše rétorické cvičenie.
Bugár, Béla, podpredseda NR SR (2017-02-09):
Pani ministerka, chvíľku keby ste počkala. Prosím vás, páni poslanci, kto nemá záujem, nech sa páči, môže rokovať vonku aj s ostatnými kolegami, len nevyrušujte pani poslankyňu, alebo teda pani ministerku, lebo ani ja nepočujem, čo ona hovorí. A vy už potom dupľom. Ďakujem za pochopenie. Nech sa páči, pani ministerka, môžete pokračovať.
Saloň, Marián, poslanec NR SR (2023-05-25):
Janka, ja osta... (rečník si odkašlal) ostanem vo vecnej rovine. A možno jedna taká časovo-technická pripomienka, že súčasné vedenie Hasičského a záchranného zboru tu bolo aj v rokoch 2010 a 2012 keď bol ministrom pán minister Lipšic. Prečo to nezmenili vtedy, prečo sa to nezmenilo za tri roky vlády a mení sa to na konci volebného obdobia? Prečo? Je toto racionálne vysvetlenie? Takýmto spôsobom asi nie. Veď kľudne, bol, prezident Mikolášik bol v roku 2010 – 2012 a na tom istom princípe odovzdávali hasičské autá a boli poskytované dotácie a vtedy to nikomu nevadilo a zrazu to vadí. A čo si hovorila o tom, že sa ušetrí, si tam spomínala sumu, že dostali, DPO dostala 150-tisíc eur tuším na platy. No veď, ale na jednej strane, keď niečo zrušíš, na druhej strane to niekto bude musieť robiť a podľa bývalého pána ministra Mikulca, že DPO niekde spomínala, že oni to nestíhali kapacitne. A tí hasiči na prezídiu to kapacitne budú stíhať bez toho, aby mne boli... navýšené im finančné prostriedky resp. tabuľkové miesta na to, že kto tú agendu preberie? Veď dokonca ešte aj v stanovisku komisie na posudzovanie vybraných vplyv z PPK boli výhrady k tomu, že čo to znamená ten pozitívny vplyv na rozpočet, že sa ušetria peniaze. Aj to tam bolo, nech sa to pomenuje presne, že keď tam ušetríme, že teda tá DPO-čka zbytočná, tých 150-tisíc ročne, čo dostávali tí plat... tí zamestnanci na platy, ktorí koordinovali sa až na kraje a komunikovali s tými DHZ-kami, že teda to budú robiť profesionálni hasiči teraz z existujúcich stavov?
Hrnčiar, Andrej, doterajší podpredseda NR SR (2020-03-20):
Pán poslanec Juraj Šeliga.
Zmajkovičová, Renáta, podpredsedníčka NR SR (2013-12-18):
Pán poslanec Mičovský.
Podmanický, Ján, poslanec NR SR (2015-11-11):
Odhlasovali sme všetky návrhy zo spoločnej správy a z rozpravy, dajte preto hlasovať o postúpení návrhu zákona do tretieho čítania ihneď.
J. Brocka, poslanec: (2008-02-06):
Veľmi kriticky si hodnotil v zákone právo na opravu, právo na odpoveď, právo na dodatočné oznámenie. Ja s časťou textu uvedených paragrafov nemám problém tak ako pani poslankyňa Vaľová. To sú tie časti, ktoré naozaj naprávajú krivdy, neprávosti, ktoré médiá môžu spôsobiť občanovi uverejnením nepravdivej informácie. Ale voči čomu mám zásadnú výhradu, tak to je nové právo, ktoré nemá svoj paragraf, a to právo sa volá právo na posledné slovo. Ty si to naznačil vo svojom vystúpení. Predkladateľ zakamufloval toto nové právo do všetkých troch paragrafov. Odsek 5 v § 7, § 8, § 9 je takmer identický, a teraz dočítam tú vetu, ktorú pani Vaľová zabudla prečítať: „K uvedenej oprave, k uvedenej odpovedi, k uvedenému uverejnenému dodatočnému oznámeniu nemožno uverejniť žiadny ďalší súvisiaci text obsahujúci hodnotiaci úsudok, a to ani na inom mieste vydania periodickej tlače alebo agentúrneho spravodajstva.“ No, toto je právo na posledné slovo vás, pán minister. Dámy a páni z koalície, chceli ste zavrieť ústa najprv opozícii, teraz sa o to pokúšate urobiť to aj voči kritickým médiám.
Pčolinský, Peter, podpredseda NR SR (2023-02-02):
Prestávka bude do 11.05 h. (Prestávka.)
A. Belousovová, podpredsedníčka NR SR: (2008-09-17):
Otváram rozpravu. Do rozpravy som dostala jedinú písomnú prihlášku. Písomne sa prihlásil za klub Slovenskej národnej strany pán poslanec Rafaj, ktorý má slovo. (Hlas v sále.) Máte procedurálny, hej? Nech sa páči.
Danko, Andrej, predseda NR SR (2019-09-10):
Ďakujem. Pán poslanec Budaj.
Grendel, Gábor, podpredseda NR SR (2020-04-29):
Pán poslanec Gyimesi, nech sa páči.
Pellegrini, Peter, podpredseda vlády SR pre investície a informatizáciu (2018-01-30):
Vážený pán predseda Národnej rady Slovenskej republiky, vážené panie poslankyne, vážení páni poslanci, dovoľte, aby som uviedol vládny návrh zákona o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu. Ide o štandardný návrh zákona, ktorým disponujú všetky rezorty, všetky ministerstvá Slovenskej republiky, pretože v súlade so zákonom o rozpočtových pravidlách sa dotácie môžu poskytovať len v súlade so zákonom o štátnom rozpočte na príslušný rok a len na základe osobitného zákona. Z titulu oblastí, ktoré zastrešuje Úrad podpredsedu vlády pre investície a informatizáciu, vyplýva v mnohých prípadoch potreba v prípade existencie dostatočných zdrojov mať možnosť poskytnúť a podporiť niektoré aktivity aj priamo zo štátneho rozpočtu a nielen zo štrukturálnych fondov. Išlo by o účely poskytovania dotácií hlavne do oblasti digitálnej agendy, oblasti investícií, podpora rozvoja investičného prostredia, ako aj agendy 2030. Napríklad typickým príkladom, na ktorý bude využitý tento zákon, bude vyslanie prvých troch študentov Žilinskej univerzity na jednu z najlepších verejných vysokých škôl na svete do univerzity v Kalifornii v Berkeley, s ktorou náš úrad má podpísanú dohodu a vďaka tejto dohode a nášmu financovaniu títo najúspešnejší študenti budú môcť stráviť časť svojho štúdia a výučby priamo na tejto najlepšej univerzite. Aj na to napríklad budeme môcť použiť zákon. Bez tohto zákona by sme ani takúto dotačnú schému nikdy nemohli mať k dispozícii. Ale ešte raz, ide o štandardný zákon, ktorý kopíruje úpravu ostatných rezortov, vrátane úradu vlády. Ďakujem veľmi pekne.
M. Číž, podpredseda NR SR: (2007-02-06):
Vážené kolegyne, kolegovia, otváram rozpravu. Chcem vás informovať, že do rozpravy sa prihlásil písomne pán poslanec Martin Fronc. Pán poslanec, nech sa páči, máte slovo.
Jahnátek, Ľubomír, minister pôdohospodárstva a rozvoja vidieka SR (2012-11-29):
Reálne môžu očakávať tieto platby, pokiaľ budeme mať vykryté všetky zdroje, prebehnú všetky kontroly, čo sa týkajú úhrady, budú všetky faktúry v poriadku. A okamžite ministerstvo spustí systém financovania. Ďakujem.
Laššáková, Jana, podpredsedníčka NR SR (2012-06-29):
Pán poslanec Brocka, nech sa páči.
Laurenčík, Milan, poslanec NR SR (2017-03-29):
Ďakujem za slovo ešte raz. Tento zákon je veľmi jednoduchý a myslím si, že v odôvodnení som povedal prakticky všetko, ale ešte pár nejakých poznámok, prípadne ak by kolegovia mali chuť reagovať vo faktických poznámkach. Zámerom tejto úpravy zákona je zamedziť tomu, aby sa z vojenských hodností stal nástroj na zvyšovanie ega niektorých politikov, ktorí boli menovaní a povýšení bez najmenšieho objektívneho dôvodu, aby sa z povyšovania nestala provízia za nejaký dobrý obchod. Jedná sa o zvýšenie významu a kredibility hodností po udalostiach v súvislosti z povyšovania niektorých ústavných činiteľov najmä v očiach verejnosti. Títo boli povyšovaní a menovaní nie ako vojaci, ale ako politici, a hodnosť im bola udelená ako prejav osobnej sympatie. Máme za to, že vo veľmi výraznej miere v očiach verejnosti degradovali nielen samotné hodnosti, ale ohrozili aj dobré meno Ozbrojených síl Slovenskej republiky. Dôvetok v zálohe sa nesmie stať synonymom slova z vďaky. Ozbrojené sily ako profesionálne vojenské sily Slovenskej republiky nesmú byť zneužívané na to, aby sme si skrz ne prejavovali vďaku alebo iným spôsobom rozdávali oficiálne hodnosti. Je reálnou hrozbou že takýto postup môže poškodiť priamo Ozbrojeným silám, a najmä hrozí to, že členovia Ozbrojených síl stratia profesionálnu motiváciu na získavanie vyšších hodností a s tým spojeným zvyšovaním si kvalifikácie. Členovia Ozbrojených síl, ako v službe, tak v zálohe, musia vnímať povyšovanie a menovanie ako záležitosť čiste profesionálnu. Tak ako študenti vysokej školy musia vedieť, že na to, aby sa stali profesormi, si musia vybrať akademickú kariéru a nikto sa nestane doktorom, docentom či profesorom len kvôli tomu, že mal dobrý vzťah s dekanom alebo rektorom. Pretože na jednej strane je chvályhodné, že pán Danko vyjadril odhodlanie v prípade vojnového konfliktu bojovať v Ozbrojených silách, no na druhej strane je všetkým zrejmé, že tak ako študent prvého ročníka nemôže nahradiť profesora počas prednášky, tak nemôže desiatnik nahradiť kapitána a je irelevantné, či je v službe alebo v zálohe. Návrh zákona neohrozí žiadnym spôsobom spravodlivé menovanie a povyšovanie a zámerom je zamedziť tomu, aby v parlamente alebo vo vláde sedeli jeden deň desiatnici a druhý deň kapitáni či plukovníci bez toho, aby mali čo len najmenšie tušenie o tom, čo by v Ozbrojených silách muselo takémuto aktu predchádzať. Myslím si, že pre prvé čítanie bolo povedané k tomuto dosť, a budem rád, teda ak budete mať nejaké otázky vo faktických poznámkach. Ak nie, tak by som vás poprosil podporiť tento návrh zákona do druhého čítania, kde by sme ho mohli prípadne ešte nejakým spôsobom doplniť, rozšíriť a vylepšiť. Ďakujem veľmi pekne.
Šefčík, Marek, poslanec NR SR (2022-12-07):
Ďakujem pekne za slovo. Juraj, ty si poukázal na začiatku svojej rozpravy na ten kontrast tej diskusie, ktorá tu bola včera pri generálnom prokurátorovi a jeho správe a ktorá tu bola dnes. No dnes sme sa dočkali toho, že smeráci ako taká svorka prišli sem, zasmradili to tu s Ficom a Blahom na čele, zasmradili to tu a vyparili sa... (Prerušenie vystúpenia predsedajúcim.)
P. Paška, predseda NR SR: (2009-12-02):
(Hlasovanie.) 140 prítomných, 91 za, 49 sa zdržalo. Schválili sme novelu zákona č. 205/2004 Z. z. V druhom čítaní pán poslanec Čech uvedie hlasovanie o vládnom návrhu zákona o ochrane pred povodňami . Je to tlač 1229.
Danko, Andrej, predseda NR SR (2016-04-18):
Ďakujem. Poprosím o reakciu, pán poslanec Lipšic.
Sulík, Richard, predseda NR SR (2011-03-30):
Pán poslanec Novotný.
Kollár, Boris, predseda NR SR (2023-08-22):
Vážené pani poslankyne, páni poslanci, prosím, zaujmite miesto v sále, o malú chvíľu budeme pokračovať v zisťovaní, či je dostatočný počet poslancov prítomných v sále a či budeme uznášaniaschopní. Pani poslankyne, páni poslanci, prosím, aby sme sa prezentovali. Poprosím techniku, aby ste spustili možnosť sa prezentovať. (Hlasovanie.) Zisťujem, že je prítomných 53 poslancov. Národná rada teda opäť nie je schopná sa uznášať. Končím 99. schôdzu Národnej rady. (Rokovanie 99. schôdze NR SR sa skončilo o 10.09 hodine.)
Laurenčík, Milan, podpredseda NR SR (2021-11-23):
Poslednú faktickú poznámku k tomuto príspevku bude mať pán poslanec Dušan Muňko. Nech sa páči.
Hrnčiar, Andrej, podpredseda NR SR (2018-05-25):
Pán poslanec Krajniak, nevyrušujte svojich kolegov!
Žiga, Peter, minister životného prostredia SR (2015-11-12):
Pani podpredsedníčka, panie poslankyne, páni poslanci, návrh zákona, ktorým sa mení a dopĺňa zákon č. 3/2010 o národnej infraštruktúre pre priestorové informácie sa predkladá z dôvodu pilotného konania Európskej komisie týkajúceho sa transpozície smernice Európskeho parlamentu a Rady 2007/2/ES zo 14. marca 2007, ktorou sa zriaďuje infraštruktúra pre priestorové informácie v Európskom spoločenstve. Druhým dôvodom prípravy návrhu zákona je vytvorenie legislatívneho rámca pre zriadenie a fungovanie registra priestorových informácií. Vo vzťahu k smernici INSPIRE návrh zákona zohľadňuje najmä jej požiadavky na sprístupňovanie súborov priestorových údajov a služieb priestorových údajov vo vzťahu k registru priestorových údajov. Návrh zákona definuje register a vymedzuje jeho charakter ako informačný systém verejnej správy. Návrh zákona je v súlade s Ústavou Slovenskej republiky a s medzinárodnými zmluvami a dokumentmi, ktorými je Slovenská republika viazaná. Ďakujem pekne. Pani predsedajúca, skončil som.
Galko, Ľubomír, poslanec NR SR (2013-10-29):
Ďakujem pekne. No, pán kolega Muránsky aj pán kolega Fecko, ukazuje sa to, čo som povedal vo svojom vystúpení, zákon je tak neodborný a tak zlý, že podľa môjho názoru je úplne zbytočné, aby sme takýto zákon prijímali. Nechcite po nás, aby sme my poslanci za stranu SaS podporili niečo, kde 90 % je proste zle spracované. Aj podľa toho, čo ste vy povedali, pán kolega Muránsky, prolongácia, o ktorej rozprával pán Fecko, ste povedali, že áno, že tam teda treba naozaj nad tým uvažovať, je to dobrá pripomienka. Ďalej ste povedali ohľadne tých nových, nových majiteľov, ktorí sa dostanú k pôde a ktorí by mohli na základe tohto navrhnutého zákona doslova vyháčkovať nájomcov, ktorí si poctivo plnia svoje povinnosti, takisto ďalšia vec, ktorá je zle urobená. Kolega Fecko teraz povedal ďalšie pripomienky týkajúce sa nejakých pojmov. Zhrnuté, podčiarknuté, zákon ako taký je proste zle pripravený a nemyslím si, že by sme mali – a z opozície už vôbec nie – dávať sem do pléna zle pripravené návrhy. Sem by sme mali dávať len naozaj návrhy, ktoré sú absolútne nepriestrelné. Keď máte taký obrovský problém s 25 rokmi, tak ste mali navrhnúť úplne jednoduchučkú novelu, kde by ste znížili počet rokov 25 na 15, mohli by sme sa o tom potom rozprávať. My by sme, samozrejme, nepodporili ani to, lebo my si myslíme, že keď sa raz dva subjekty na niečom dohodnú, tak štát im nemá do toho čo kafrať, ale potom by sme sa nemuseli baviť o tých ďalších vážnych nedostatkoch, ktoré ten zákon má. My proste tento zákon nemôžeme podporiť a v takejto podobe ho ani nepodporíme. Ďakujem pekne.
Laššáková, Jana, podpredsedníčka NR SR (2013-04-16):
Pán poslanec Jasaň, nech sa páči.
Potocký, Milan, poslanec NR SR (2022-05-25):
Ďakujem za slovo. Áno, pán poslanec, máte pravdu v tom, že doterajšie právo na opravu a právo na odpoveď vlastne mení právo na vyjadrenie. Je pravda, že nejaký kompromis je potrebný. Ale treba si uvedomiť, že máme tu aj skupinu politikov, ktorá sa určitým spôsobom snaží vplývať na médiá tým, aby písali podľa ich predstáv, a nie je možné, aby v dnešnej dobe politici diktovali médiám ako majú písať. Nemôžete nás dávať na úroveň bežných občanov, pretože ako politici musíme zniesť určitú väčšiu mieru kritiky. A tak isto politici nie sú bezbranné bábky úplne v rukách. Aj keď nie sme spokojní častokrát s tým ako píšu, ale treba si uvedomiť, že vy ako politik máte mnoho nástrojov na to, ako môžte reagovať. Môžte podávať príslušné tlačové správy tlačovým agentúram, máte k dispozícii vlastný mediálny dom ako strana, kde môžte reagovať, môžte reagovať na sociálnych sieťach. Ak nie ste spokojní s nejakými médiami, môžte podávať podnet na tlačovú radu, kde vlastne môžte prijímať tieto stanoviská. Môžte si robiť vlastnú tlačovú besedu, kde budete reagovať. Takže politici nie sú úplne nevinné bábky. Samozrejme, že dnes sú médiá v určitom smere radikálnejšie a kritickejšie voči politikom, ale zase nie je dobrá predstava, že teda všetky plátky budú uverejňovať na všetkých stranách a na webových portáloch stanoviská nespokojných politikov, ktorí by si chceli naplniť svoje predstavy, tak ako by mali médiá písať. To je tiež neprípustné. (Zaznievanie gongu.)
Viskupič, Marián, poslanec NR SR (2021-10-26):
Pán predseda, ďakujem pekne za slovo. Pán podpredseda Blanár, spomínali ste solárne elektrárne. No neviem, asi ste tu nesedeli, tak zopakujem, čo pán minister povedal, za vašej vlády sa nastavili tieto vysoko neefektívne pravidlá, za vašej vlády sa počas jedného víkendu rozchytali všetky licencie a získali ich len tí správni, ktorí vedeli, ktorý víkend to bude. A potom, samozrejme, už s papierom v rukách sa za vlády Ivety Radičovej postupne tie elektrárne stavali, a teda pripájal sa výkon. Zároveň ale počas vlády Ivety Radičovej sa podarilo obmedziť ten podporovaný výkon, a teda čiastočne sa aj znížila TPS-ka. Aj to tu pán minister spomínal vo svojom vystúpení. Potom to zase x-
-rokov fungovalo za vašich vlád. Stačí sa spýtať pána Brhela napríklad. No a po nástupe pána ministra Richarda Sulíka okamžite toto začal riešiť. Tiež či už spomínaný repowering, ďalšie opatrenia, znižovanie historického dlhu. Takže všetko to tu bolo vymenované. Ďakujem pekne.
Bugár, Béla, podpredseda NR SR (2018-06-15):
Ďalej v rozprave vystúpi pán poslanec Dostál.
Hrnko, Anton, poslanec NR SR (2017-06-20):
Ďakujem, pán predsedajúci. Pani poslankyňa, nás na dejepise učili, že posledný polyhistor na našom území bol Matej Bel. Musím konštatovať, že táto učebnica bola mylná. Podľa všetkého ste to vy. Vy sa vyznáte do všetkého. Vy viete kvalifikovane hovoriť o prokuratúre, o životnom prostredí, o školstve, o všetkom a dokonca si dovolíte kritizovať pána predsedu za úpravu rokovacieho poriadku. Musím konštatovať, že pán predseda tam predsa len urobil jednu chybu. Keby tam dal aj paragraf, že v Národnej rade je zakázané mlátiť prázdnu slamu, vy by ste sa nedostali k slovu. Škoda.
Dostál, Ondrej, poslanec NR SR (2017-09-14):
Súhlasím s Petrom Osuským, že ten návrh sa pokúša dať zákon do súladu s realitou, lebo naozaj nie sú dobré zákony, ktoré nútia alebo motivujú ľudí alebo iné subjekty podvádzať ich a obchádzať ich, tam, kde na to neexistuje dôvod. Samozrejme, že sú zákazy a príkazy, ktoré je potrebné dať do zákona, keď ich ľudia alebo firmy alebo politické strany obchádzajú, tak majú byť za to sankcionovaní a potrestaní, ale nie vtedy, keď ten zákaz je samoúčelný, nezmyselný a nesmeruje ani k naplneniu toho deklarovaného, deklarovaného účelu. Je vereným záujmom, aby existovala verejná kontrola vynakladania finančných prostriedkov počas volebnej kampane, lebo ak politická strana získa moc, tak potom má možnosť odvďačiť sa trebárs svojim sponzorom. Čiže áno, nech je jasné, na čo boli použité prostriedky a odkiaľ pochádzajú, ale nie je žiadny legitímny záujem, aby napríklad existovali tie limity, a ani to neplní žiadny účel, ako som povedal aj vo svojom vystúpení. A už vôbec neexistuje dôvod zasahovať do slobody prejavu a do slobody šírenia informácií nad rámec stanovený ústavou. Takže máme tu problém nielen ten takpovediac praktický, aby sme nejaké nezmyselné ustanovenia vyhodili zo zákona, ale máme tu problém aj ten, že máme vážnu pochybnosť, že viaceré z tých ustanovení nie v súlade s ústavou, lebo nenapĺňajú tie podmienky, ktoré si ústava stanovuje pre zásah do slobody prejavu a slobody šírenia informácií. Ďakujem.
Viskupič, Jozef, poslanec NR SR (2012-09-27):
Pani predsedajúca, z dôvodu možno vyčistenia týchto námietok, aj keď páni poslanci nerešpektujú dohody z poslaneckého grémia, kde to bolo oznámené, tak by som si dovolil dať procedurálny návrh na žiadosť troch poslaneckých klubov, SaS, MOST – HÍD a Obyčajní ľudia a nezávislé osobnosti, aby zákony s tlačou 205, s tlačou 209 a s tlačou 212 boli zaradené ako body schôdze nasledujúcej schôdze. Pre poriadok to zopakujem, 205, 209. (Prerušenie vystúpenia predsedajúcou.)
Tkáčová, Jarmila, poslankyňa NR SR (2010-12-14):
Budeme hlasovať o pridelení návrhu výborom, určení gestorského výboru a o lehotách. Čiže navrhujem, aby sme hlasovali o pridelení návrhu zákona výborom, ústavnoprávnemu výboru, výboru pre financie a rozpočet a výboru pre pôdohospodárstvo a životné prostredie, ďalej, aby sme za gestorský výbor určili výbor pre pôdohospodárstvo a životné prostredie. Navrhujem termín prerokovania pre určené výbory do 27. januára 2011 a pre gestorský výbor do 31. januára 2011. Pán predsedajúci, dajte hlasovať.
Laurenčík, Milan, podpredseda NR SR (2021-06-18):
Ďakujeme, pani poslankyňa. Len chcem upozorniť všetkých, že po vystúpení všetkých našich poslancov budú môcť každý európsky poslanec reagovať v rozsahu dvoch minút na všetky vaše otázky, ktoré ste v tejto rozprave na nich vzniesli. Ďalší diskutujúci je pán poslanec Peter Kmec, nech sa páči.
P. Paška, predseda NR SR: (2010-03-03):
(Hlasovanie.) 136 prítomných, 95 za, 41 sa zdržalo. Tento návrh sme schválili.
Zmajkovičová, Renáta, podpredsedníčka NR SR (2013-12-10):
Vážené panie poslankyne, vážení páni poslanci, otváram deviaty rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Mikuláš Dzurinda, Viera Šedivcová a na dopoludňajšom rokovaní požiadal pán poslanec Rudolf Chmel. Pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2014 (tlač 640). Prosím podpredsedu vlády a ministra financií Petra Kažimíra, aby zaujal miesto určené pre navrhovateľov, a spoločného spravodajcu z výboru pre financie a rozpočet poslanca Daniela Duchoňa, aby zaujal miesto určené pre spravodajcov. Dávam slovo ďalšiemu v poradí z písomne prihlásených rečníkov poslancovi Ivanovi Uhliarikovi a pripraví sa poslanec Daniel Lipšic. [Pokračovanie v rokovaní o vládnom návrhu zákona o štátnom rozpočte na rok 2014 (Návrhu rozpočtu verejnej správy na roky 2014 až 2016) , tlač 640.]
Bublavý, Dušan, poslanec NR SR (2015-04-16):
Igor, ja ti chcem len pripomenúť nejaké fakty. DPH sa bude odvádzať až po zaplatení faktúry. Schránkové firmy nebudú môcť obchodovať so štátom. Hádaj, ktorá vláda to dokázala a koľko rokov sa na to čakalo? (Reakcie z pléna.) Riešenie, ktoré by pomohlo živnostníkom, naozaj si nepodporil, Igor, to je pár mesiacov naspäť. To je fakt. To kolega mal pravdu predo mnou. Nadávaš na predsedu vlády Roberta Fica. Prosím ťa, povedz mi aspoň jedného schopnejšieho politika, ktorý je teraz na Slovensku. Aspoň jedného. Veľmi rád by som to počul. (Reakcie z pléna.) Igor, ale uvedom si aj to, kto týchto malých živnostníkov aj tieto malé firmy do tohto stavu dostal. Naozaj aj tie zmluvy, do ktorých boli tlačení Váhostavom, ktorý treba takisto potrestať, to si treba uvedomiť, že aj ministerstvo má na tomto podiel, ktoré za vlády podpredsedu Národnej rady prinútilo týchto ľudí a firmy, aby išli tak nízko s cenou. No a už sa vedelo vtedy, že ten inštitút, ktorý sa teraz prejednáva zajtra alebo pozajtra, naozaj už vedel Váhostav, že ho využije, aj kvôli tomu títo ľudia nemajú zaplatené. Preto treba s tým spraviť poriadok raz a navždy a nič nám nepomôže, že sa tu budeme hádať sprava, zľava. Treba naozaj schváliť taký zákon, ktorý to raz a navždy vyrieši.
Kalmárová, Viera, poslanec NR SR (2024-01-17):
Ďakujem pekne za slovo, aj tebe, Tamara, za tvoj príspevok, resp. vystúpenie a k tomu, čo si povedala, chcem ešte raz pripojiť stanovisko s krátkym komentárom. Nie moje, ale človeka, ktorý je autoritou v oblasti ústavného práva a ktorého si aj ty spomínala. Ide o ústavného právnika a vedeckého pracovníka Ústavu štátu a práva Slovenskej akadémie vied Marka Káčera, ktorý je presvedčený, že využitie skráteného legislatívneho konania môže byť z ústavného hľadiska najväčší problém, a Ústavný súd pri posudzovaní danej novely môže dospieť k záveru, že ak boli porušené pri jej prerokúvaní legislatívne pravidlá, tak celá tá novela je protiústavná. A teraz ten krátky komentár. Keď si teda predkladatelia myslia, že naše argumenty sú falošné a kritika je podmienená iba naším ocitnutím sa v opozícii, tak toto sa nedá tvrdiť o rešpektovaných ústavných právnikoch. Skutoční právni experti nebudú predsa kvôli nejakým sympatiám k politickým stranám riskovať stratu profesionálnej povesti. A ak ani toto nie je argument na to, aby koalícia návrh stiahla a poslala ho štandardnou cestou do snemovne, veď tým by mohla veľa získať. Napríklad povesti koalície by to prospelo. Opozícia by stratila časť munície a možno by zákon v konečnom dôsledku bol prijatý skôr, ako po rozhodnutí Ústavného súdu. A prečo sa tak zrejme nestane? Okrem iného treba vziať do úvahy to, že autokrati si vždy užívajú moc a možnosť manipulácie ľuďmi za každých okolností, či už ide o pohŕdanie pravidlami pri schvaľovaní zákonov, alebo pri vedení schôdze.
Figeľ, Ján, podpredseda NR SR (2013-01-30):
S ďalšou faktickou pani poslankyňa Jana Vaľová.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 121, za 115, 4 sa zdržali, 2 nehlasovali. Uvedený návrh sme schválili.
Hrnčiar, Andrej, podpredseda NR SR (2016-11-28):
Reakcia na faktické poznámky, pán poslanec Tittel.
Paška, Pavol, predseda NR SR (2014-04-01):
(Hlasovanie.) 142 prítomných, 65 za, 72 proti, 5 sa zdržali. Návrh sme neschválili a nebudeme pokračovať v rokovaní. Ešte, pán poslanec, hlasovanie v prvom čítaní a návrhu pána poslanca Kollára na vydanie zákona č. 145 o správnych poplatkoch. Je to tlač 903. (Hlasovanie o návrhu poslanca Národnej rady Slovenskej republiky Jozefa Kollára na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 903.)
Hazucha, Ivan, poslanec NR SR (2024-02-07):
Ďakujem ti pekne, pani kolegyňa, že si v krátkosti zhrnula posledných štyri-päť týždňov a nastavila si opozičným kolegom trošku zrkadlo. Veľmi vítam, že si našla odvahu k takejto úprimnej a otvorenej kritike aj s poukázaním na ľudské a osobnostné prešľapy tých, ktorí sa tu od začiatku stavajú do pozície vzoru čestnosti, slušnosti a odbornosti a už v opozícii sa správajú mnohokrát veľmi nekorektne, nemyslím to naozaj úplne všetkých, lebo boli to aj mnohé korektné vystúpenia. Čo by sa asi dialo, keby celkove táto skupina vládla? To by sme len videli netolerantný valec, tak ako nás nazývajú teraz oni. Pritom všetkom, čo si spomenula, sa nestále snažia nám vstupovať do svedomia, osočovať nás, nazývať nás mafiou. Ďaleko teda majú k tolerancii a obávam sa, že je len otázkou času, že budú schopní v službe pomoci na námestiach stavať pre nás, aj keď verím, len že imaginárne, ale šibenice. Podľa všetkého, čo som počul aj od teba, aj tu v pléne za posledné týždne, nie sú lepším riešením pre Slovensko. A vidieť to aj na terajšom proteste, kde sú zneužití naši ukrajinskí slovanskí bratia, ktorí, ktorých sme s pochopením prijali a ktorí tuto teraz pomerne tvrdo a vulgárne vidieť ich na námestiach s rôznymi transparentami, nemyslím si, že ich trápi zmena nášho Trestného zákona a zrušenie ÚŠP. Ďakujem pekne.
Žitňanská, Jana, poslankyňa NR SR (2023-06-20):
Nevadí. Pán predseda, teraz budeme hlasovať o bode 5 spoločnej správy s odporúčaním gestorského výboru schváliť. Tu chcem upozorniť, že pán poslanec Halák dal pozmeňujúci návrh, ktorý rieši problematiku inak a lepšie.
Maďarič, Marek, poslanec NR SR (2011-09-14):
Ďakujem. Chyťme sa za ruky, pán poslanec, a poďme k svetlým zajtrajškom. (Smiech v sále.) Vy ste povedali, že my hádžeme piesok do stroja. No, aj keby to bola pravda, nemalo by to žiadny význam, pán poslanec, pretože ten stroj nefunguje. Vládny stroj nefunguje. A aj o tom je dnešná mimoriadna schôdza. Keby fungoval, tak by ste nemali dlhé niekoľkohodinové rokovanie v Papierničke, po ktorom nám poviete to isté, že ste sa dohodli na tom, že ste sa nedohodli. Keby fungoval, tak by ste nemali problémy so štátnym rozpočtom. A jedna vaša časť navrhuje zvýšiť dane a druhá nezvýšiť dane. Keby fungoval, tak by ste z dnešnej riadnej schôdze nevylúčili vyše tridsať zákonov, poslaneckých návrhov. Dokonca aj opozičných. Vy s tým nemáte žiadny problém. A... (Prerušenie vystúpenia predsedajúcim.)
Šefčík, Marek, poslanec NR SR (2021-10-19):
Ďakujem pekne za slovo. Rétorika vás, pán kolega Kéry, ale aj pána podpredsedu Blanára je nastavená tak, ako keby sa múzeum malo zrušiť. Ale to predsa nie je pravda, múzeum ostáva v rukách štátu, bude, nebude teraz pod ministerstvom kultúry, ale bude pod ministerstvom obrany a ja Múzeu SNP prajem, aby sa rozvíjalo a slúžilo nielen nám, ale hlavne budúcim generáciám. Ja v tom nevidím žiaden problém.
Pellegrini, Peter, predseda NR SR (2015-05-05):
Vážené pani poslankyne, vážení páni poslanci, poprosím, aby ste sa vrátili do rokovacej sály, pretože budeme pokračovať hlasovaním. Kolegyne, kolegovia, ešte predtým, ako spustím hlasovanie, s procedurálnym návrhom pán poslanec Hrušovský. Nech sa páči, pán poslanec.
Bugár, Béla, podpredseda NR SR (2019-05-13):
Nech sa páči, prezentujme sa a hlasujme. Prítomných 134 poslancov, za 81, zdržalo sa 53. Návrh bol schválený. Ďalej.
Pellegrini, Peter, predseda NR SR (2024-01-09):
Pán poslanec Gröhling.
Kremský, Peter, poslanec NR SR (2022-10-18):
Vážený pán predseda, v rozprave vystúpil jeden poslanec. Bol podaný jeden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 3 spoločnej správy spoločne s odporúčaním gestorského výboru schváliť.
Laššáková, Jana, podpredsedníčka NR SR (2015-06-17):
Aký je procedurálny návrh? Mám poverenie od pána predsedu, aby som viedla hlasovanie. Vyhlasujem krátku prestávku do 17.10 a budeme pokračovať v rokovaní. (Krátka prestávka.) (Po prestávke.)
Kuffa, Štefan, poslanec NR SR (2020-03-25):
Ďakujem. Kolegyne, kolegovia, viete, k tej dĺžke ako tej rozpravy, hovoríte to, pripomínate druhýkrát. U nás je stále parlamentný systém, ten funguje a ten rešpektujem aj ja. Pred chvíľou tiež ste mi nedovolili vystúpiť v rámci rozpravy. Ja len, špicľovský zákon sme odsúhlasili, ale náhubkový zákon tuná, ktorí, ktorí ste sa tuná predviedli, keď to chcete ako počuť. Prepáčte mi to, že to tak hovorím. A rešpektujem predovšetkým rozhodnutie poslaneckého grémia a to, čo sa tou faktickou poznámkou prijalo. To bola druhá schôdza. Potom sa otvorila tretia schôdza a poslanecké grémium sa rozhodlo inak, rozhodlo sa tak, že tá rozprava bude bežať. Ja to rešpektujem. Inak sme mohli byť dávno doma. Keď ste si toto nevšimli, tak to tak pripomínam. K pánu Pročkovi asi len toľko, že videl som jeho grimasy strúhať cez internet a podobné tieto šaškoviny, ale zatiaľ nemal tuná priestor, možno ani odvahu, aby tuná sa postavil k tomu rečníckemu pultu. Nech sa páči, príďte, pán Pročko, môžte vystúpiť. Ten rečnícky pult je aj pre vás. Toto je aréna, budeme my na vás reagovať, uvidíme, ako budete vystupovať. To, že som stál bokom k mikrofónom, sa ospravedlňujem, ale viac som sa otáčal na pána ministra, jemu som otáčal tieto veci. Je dosť možné, že nebolo to dobre počuť. Nechcel som sa dotýkať tých mikrofónov. Všímam si aj počas dnešného dňa, že veľakrát je to tak, že tú rúšku nemáme tak, ako by sme ju mali mať na tých ústach a vydychujeme a takisto dýchame aj nosom. Treba mať zakrytý aj ten nos. Pani ministerka, jej to tá maska padla dole A tá výzva smerovala k všetkým občanom Slovenskej republiky, aby využívali predovšetkým malé prevádzky na nákupy a nie veľké hypermarkety.
Jurinová, Erika, podpredsedníčka NR SR (2012-06-19):
Ďakujem pánovi podpredsedovi. Zaujmite svoje miesto. Poprosím spravodajcu pána poslanca Jaroslava Demiana, ktorého určil navrhnutý gestorský výbor, výbor pre financie a rozpočet, aby podal správu.
Chmel, Rudolf, podpredseda vlády SR pre ľudské práva a menšiny (2011-02-02):
Ďakujem. Vážený pán predsedajúci, vážené pani poslankyne, páni poslanci, Medzinárodná protikorupčná akadémia je medzinárodná medzivládna organizácia, ktorej cieľom je odstrániť existujúce nedostatky v poznatkoch a v praxi v protikorupčnej oblasti. Ide o prvú verejnoprávnu inštitúciu tohto druhu na medzinárodnej úrovni. Dňa 15. decembra 2010 vláda Slovenskej republiky prijala uznesenie č. 890 k návrhu na uzavretie Dohody o zriadení Medzinárodnej protikorupčnej akadémie ako medzinárodnej organizácie a vyjadrila súhlas s uzavretím predmetnej dohody. Na základe splnomocnenia prezidenta Slovenskej republiky dňa 21. decembra 2010 dohodu podpísal stály predstaviteľ vlády Slovenskej republiky pri medzinárodných organizáciách vo Viedni veľvyslanec Marcel Peško. Slovenská republika sa tak stala jedným zo zakladajúcich členov prvej medzinárodnej vzdelávacej a výskumnej inštitúcie tohto druhu. Dňa 25. januára 2011 bola dohoda prerokovaná v Ústavnoprávnom výbore Národnej rady a v gestorskom výbore, Výbore Národnej rady pre obranu a bezpečnosť, ktoré odporučili Národnej rade Slovenskej republiky vysloviť súhlas s dohodou. Slovenskej republike ako členskému štátu umožní dohoda vzájomne prospešnú expertnú spoluprácu na vysokej teoretickej a praktickej úrovni, ako aj výmenu najlepších osvedčených postupov v zmysle Dohovoru Organizácie Spojených národov proti korupcii, ktorý predstavuje právny rámec v boji proti korupcii. Cieľovými skupinami budú zástupcovia štátnych orgánov zameraných na boj proti korupcii, orgánov činných v trestnom konaní, sudcovia, prokurátori, vyšetrovatelia, policajti, ale aj zástupcovia súkromného sektora. Okrem vzdelávania je dôležité zameranie Medzinárodnej protikorupčnej akadémie aj na podporu výskumu v boji s touto trestnou činnosťou a na prehlbovanie spolupráce medzi stranami dohody. Boj proti korupcii je jednou z priorít vlády Slovenskej republiky a v tomto kontexte treba vnímať aj vyslovenie súhlasu Národnej rady Slovenskej republiky s dohodou. Ďakujem vám za pozornosť.
Bittó Cigániková, Jana, poslankyňa NR SR (2022-12-06):
Ďakujem pekne. Chcem pochváliť poslancov OĽANO, že vedia pekne čítať, Mišo Šipoš je na nich evidentne hrdý. Ale, Karol, ja by som fakt ocenila, že aby sme prestali s týmto hejtom otravovať ľudí, aby ste vy prestali otravovať s týmto hejtom ľudí, lebo však my vám úplne vecne hovoríme, veď neberte to tak osobne. Okej. Dal si pozmeňovák na gastro na tri mesiace, úplne v poriadku, a je tam možné predĺženie, však to nikto nehovorí, že to je koniec sveta, že to je zlé. My len hovoríme, že hľadáme systémové riešenie, úplne úprimne, vecne, nijako nenadávame, hej? Tak ako pri tom stabilizačnom príspevku, pri zdravotníkoch tiež nehovoríme, že teraz koniec sveta, všetko zlé, ale hovoríme, dalo sa to dať do platov sto euro každému, dalo sa to dať systémovo, aby to jednoducho pomohlo. Tu hovoríme, no tak na tri mesiace to narobí viac škody ako úžitku, nie je to jednoducho dostatočne efektívne a hlavne veď technicky je to drahé, hej? Že teda naozaj ten štátny aparát okolo toho musí vytvoriť celú štruktúru tej kontroly, toho vykazovania, všetko toto musí prebehnúť za tri mesiace. No tak keď už máme takéto náklady ako štát platiť, tak už to urobme rozumne, aspoň jedno zdaňovacie obdobie, len toľko hovoríme, urobme to už rozumne. A hlavne, veď na tomto máme zhodu dlhodobo, že teda tomu gastru treba pomôcť. Veď táto vláda dusila to gastro počas covidu oveľa dlhšie, ako bolo treba, a dostala na okraj existencie práve gastro. Tak teraz dávame iba tri mesiace, keď máme zhodu na tom, že to môže byť viacej. (Reakcia z pléna.) A možnože, Boris, no tak, však ty tu reálne vládneš, ty si vieš dupnúť... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-09-13):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky: za klub SDKÚ – DS pán poslanec Miroslav Beblavý, za klub KDH pán poslanec Fronc a je prihlásená ešte ďalej pani poslankyňa Žitňanská. Poprosím technikov, aby zapísali prihlásených rečníkov. Pán poslanec Beblavý za SDKÚ, pán poslanec Fronc a pani poslankyňa Jana Žitňanská. Nech sa páči, pán poslanec Beblavý. Nie je prítomný, stráca poradie. Nech sa páči, pán poslanec Fronc, máte slovo.
Paška, Pavol, predseda NR SR (2013-05-21):
(Hlasovanie.) 144 prítomných, 64 za, 2 proti, 78 sa zdržalo. Tento návrh sme neschválili.
Hufková, Eva, poslankyňa NR SR (2012-09-11):
Ďakujem pekne. Vážený pán predseda, v rozprave nevystúpil žiadny poslanec. Pán predseda, budeme hlasovať o bodoch zo spoločnej správy 1 a 2 s odporúčaním gestorského výboru schváliť.
Pellegrini, Peter, predseda NR SR (2015-09-22):
Prezentujme sa a hlasujme o návrhu pána poslanca Viskupiča, o bodoch tých, ktoré predniesla pani spravodajkyňa. (Hlasovanie.) Prítomných 131 poslancov, za hlasovalo 39, proti bolo 11, zdržalo sa 81. Tieto body z pozmeňujúceho návrhu pána Viskupiča sme neschválili.
Vášáryová, Magdaléna, poslankyňa NR SR (2012-06-20):
Ďakujem veľmi pekne. V prvom rade by som chcela tu znovu verejne prehlásiť, že som veľmi hrdá na to, že som nikdy nehlasovala za pána Harabina. Ja som zažila dve jeho vystúpenia tu v parlamente a hanbila som sa. Takže ja som veľmi hrdá, že som si udržala tento postoj. Ja dúfam, mladí muži, ktorí teraz tu sedíte, že sa nikdy nebudete hanbiť za to, že podporujete praktiky pána Harabina. Prvá vec. Dozvedela som sa teda z vašich reakcií, že podnet občana bude môcť byť dôvodom na odvolanie. Budeme musieť všetkých varovať, pretože budete môcť zneužiť čokoľvek, čo budete potrebovať. Dnes je Slovenská televízia konsolidovaná a ak vy, mladý pán kolega, čo sedíte vedľa pána Brixiho, toho si pamätám, vás, prepáčte, nie, vy ste tu nový, ak si myslíte a chcete prevziať dodatočnú zodpovednosť za 45 miliónov eur a televíziu pred krachom, pán Nižňanský mal odísť už dávno. Vy to neviete, ale pán Viskupič vám to vysvetlí, keď budete potrebovať. Pani riaditeľka jasne vysvetlila všetky právne aspekty svojho odvolávania. A bolo mojou povinnosťou upozorniť, že ak ju odvoláte a nebude jasné právne stanovisko, dostávame sa do pozície, kedy budeme kritizovaní a súd môže vyniesť iný rozsudok. Budete za to niesť zodpovednosť? Nič viac som nechcela zdôrazniť, len toto. A preto, že ste si už osvojili niektorú rétoriku vašich starších kolegov, to nie je teatrálnosť. Ja jednoducho hovorím správne po slovensky. Nešumlujem. Dobre vyslovujem. (Prerušenie vystúpenia časomerom.)
Laššáková, Jana, podpredsedníčka NR SR (2014-07-10):
Áno, čas určený na hodinu otázok a odpovedí uplynul a končím tento bod programu. Aj tak som vás nechala asi pol minúty dlhšie hovoriť, aby ste aspoň ukončili myšlienku, takže ďakujem vám pekne. Budeme pokračovať v rokovaní jedenásteho dňa 36. schôdze Národnej rady Slovenskej republiky v prerušenej rozprave v prvom čítaní o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 1054). Poprosím vás, pán poslanec Brocka, zaujmite miesto určené pre navrhovateľov, pani spravodajkyňa, zaujmite miesto určené pre spravodajcov. Ďalším v poradí z ústne prihlásených rečníkov je pán poslanec Martin Chren. Nech sa páči, pán poslanec, máte slovo.
Pčolinský, Peter, podpredseda NR SR (2023-01-26):
Páni poslanci, teraz rozprávam ja. Páni poslanci, buď budete dodržiavať rokovací poriadok, ktorý hovorí, že faktickou poznámkou reaguješ na vystupujúceho v rozprave. Ak oslovujete priamo predsedajúceho, nereagujete na vystupujúceho v rozprave, ale reagujete na predsedajúceho.
Poliačik, Martin, poslanec NR SR (2020-01-21):
Áno, vyzývam vás, aby ste sa ospravedlnili za svoj výrok, že si nectíte prezidentku Slovenskej republiky. Hovoríte ako prvý z rovných, ako reprezentant zákonodarného zboru a hovoríte o najvyššej ústavnej činiteľke v tomto štáte. Vy reprezentujete nás a predpokladám, že nie je nikto ďalší v tejto sále, ktorý by s vaším výrokom súhlasil. Preto vás žiadam, ak potrebujete na to nejaký čas, tak si ho zoberte, ale ospravedlňte sa za tento svoj výrok, pretože je nepatričný a nepatrí do úst predsedu Národnej rady.
Zmajkovičová, Renáta, podpredsedníčka NR SR (2014-09-17):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu, pani podpredsedníčka Jurinová, nech sa páči do rozpravy, uzatváram možnosť prihlásiť sa.
Kollár, Boris, predseda NR SR (2021-03-16):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Evidujem dvoch poslancov. Nech sa páči, pán poslanec Beluský, máte slovo.
Hrnčiar, Andrej, podpredseda NR SR (2020-02-21):
Pani poslankyňa Verešová.